cyanic-selkie/wikianc huggingface dataset:
Μία χώρα, δύο συστήματα
Η Κίνα στοχεύει επίσης στην επανένωση της Ταϊβάν με βάση το μοντέλο «μία χώρα, δύο συστήματα».
Εφαρμογή στο Χονγκ Κονγκ και στο Μακάο
Έπειτα από το τέλος του Κινεζικού Εμφυλίου Πολέμου, το 1949, το Κομμουνιστικό Κόμμα κυβέρνησε την Κίνα εφαρμόζοντας τον «Σοσιαλισμό με Κινεζικά χαρακτηριστικά». Όταν ανέλαβε εξουσία ο Τενγκ Σιαοπίνγκ, το 1976, ξεκίνησε ένα ευρύτατο πρόγραμμα μεταρρυθμίσεων για να αντιμετωπίσει το «χάος» που άφησε πίσω της η Πολιτιστική Επανάσταση του Μάο Τσετούνγκ. Έκανε άνοιγμα προς τον υπόλοιπο κόσμο, φιλελευθεροποίησε την οικονομία και προσέγγισε πιο ειρηνικά την Ταϊβάν. Στο σύνταγμα του 1982 συμπεριλήφθηκε η δυνατότητα δημιουργίας των Ειδικών Διοικητικών Περιοχών. Την ίδια περίοδο η κυβέρνηση της Βρετανίας προσέγγισε την Κίνα για το θέμα του Χονγκ Κονγκ, επιδιώκοντας ανανέωση της σύμβασης για τις Νέες Περιοχές, που έληγε το 1997. Ξεκίνησαν μάλιστα και επίσημες διαπραγματεύσεις για το μέλλον του Χονγκ Κονγκ, το 1982. Ο Τενγκ Σιαοπίνγκ, ωστόσο, αρνήθηκε οποιαδήποτε παράταση του αποικιακού καθεστώτος του Χονγκ Κονγκ, και αντιπρότεινε την επανένωση της αποικίας με βάση την αρχή «μία χώρα, δύο συστήματα». Καθώς οι Βρετανοί βρίσκονταν σε μειονεκτική θέση, αποδέχτηκαν την αρχή αυτή. Η Σινοβρετανική Κοινή Διακήρυξη υπογράφτηκε το 1984 και προέβλεπε τη μεταβίβαση της κυριαρχίας του Χονγκ Κονγκ από τη Βρετανία στην Κίνα, το 1997. Η αρχή «μία χώρα, δύο συστήματα» υιοθετήθηκε ως η επίσημη πολιτική διακυβέρνησης του Χονγκ Κονγκ, όπως αποτυπώθηκε στον Βασικό Νόμο, το άτυπο σύνταγμα του Χονγκ Κονγκ: το άρθρο 2 προβλέπει έναν «υψηλό βαθμό αυτονομίας» για την περιοχή, τονίζοντας ωστόσο παράλληλα ότι το Χονγκ Κονγκ είναι ένα «αναπόσπαστο κομμάτι της Λαϊκής Δημοκρατίας της Κίνας», στο άρθρο 1. Ακόμα σημειώνεται ότι το σοσιαλιστικό σύστημα δεν θα εφαρμοστεί στο Χονγκ Κονγκ για τουλάχιστον 50 χρόνια.
Λόγω της υπογραφής της Κοινής Σινοβρετανικής Διακήρυξης, η Κίνα πίεσε την Πορτογαλία σε αντίστοιχες διαπραγματεύσεις, παρόλο που η τελευταία δεν είχε τέτοια πρόθεση αφού θεωρούσε ότι το Μακάο της είχε παραχωρηθεί μονίμως. Τελικά το 1986, υπογράφτηκε η Κοινή Διακήρυξη στο Ζήτημα του Μακάο. Ο Βασικός Νόμος του Μακάου είναι σχεδόν όμοιος με τον Βασικό Νόμο του Χονγκ Κονγκ. Τελικά το Μακάο παραδόθηκε στην Κίνα το 1999. Το Μακάο έγινε και αυτό Ειδική Διοικητική Περιοχή, με βάση την αρχή διακυβέρνησης «μία χώρα, δύο συστήματα».
Προτεινόμενη εφαρμογή στην Ταϊβάν
Μετά το τέλος του Κινεζικού Εμφύλιου Πολέμου, η Εθνικιστική κυβέρνηση του Κουομιτάνγκ ηττήθηκε και κατέφυγε στην Ταϊβάν. Αν και αρχικά αναγνωριζόταν ως η νόμιμη κυβέρνηση της Κίνας, σταδιακά έχασε την υποστήριξη της διεθνούς κοινότητας, και το 1972, έχασε τη θέση που είχε, ως Δημοκρατία της Κίνας, στο Συμβούλιο Ασφαλείας του ΟΗΕ και αντικαταστάθηκε από τη Λαϊκή Δημοκρατία της Κίνας. Το Κουομιτάνγκ κυβέρνησε αυταρχικά τη νήσο για αρκετές δεκαετίες, προτού υπάρξει εκδημοκρατισμός τη δεκαετία του 90'. Η Κίνα θεωρεί την Ταϊβάν ως μία επαρχία της και θέλει να την επανενώσει στον εθνικό κορμό.
Προτεινόμενη εφαρμογή σε άλλα μέρη του κόσμου
Το 2017, ο Muhammad Cohen, γράφοντας για τους Asia Times, υποστήριξε ότι το μοντέλο «μία χώρα, δύο συστήματα» θα μπορούσε να αποτελεί μία πιθανή λύση για το Παλεστινιακό.
Επίσης, η Βόρεια Κορέα έχει προτείνει η Κορεατική Επανένωση να γίνει με βάση το μοντέλο «μία χώρα, δύο συστήματα». Έτσι, η Βόρεια και η Νότια Κορέα θα γίνουν ένα ενιαίο κράτος, ενώ ταυτόχρονα θα μπορούν να διατηρήσουν τα ξεχωριστά οικονομικά και πολιτικά συστήματα που έχουν (Σοσιαλιστική οικονομία, μονοκομματικό καθεστώς στη Βόρεια Κορέα - καπιταλιστική οικονομία και πολυκομματικό σύστημα στη Νότια).
Τέλος, κατά τη διάρκεια των διαπραγματεύσεων του Brexit, ο Ιρλανδός υπουργός εξωτερικών είχε προτείνει η Βρετανία να εφαρμόσει για τη Βόρεια Ιρλανδία ένα ανάλογο μοντέλο με το «μία χώρα, δύο συστήματα». Να υιοθετήσει δηλαδή τελωνειακούς ελέγχους μεταξύ της Βόρειας Ιρλανδίας και του υπόλοιπου Ηνωμένου Βασιλείου, όπως κάνει η Κίνα με το Χονγκ Κονγκ. Αυτό δεν θα δημιουργούσε κανένα σύνορο στη νήσο της Ιρλανδίας κάτι που μπορεί να έθετε σε κίνδυνο τη Συμφωνία της Μεγάλης Παρασκευής.
Εξωτερικοί σύνδεσμοι
Κατηγορία:Πολιτική της Κίνας Κατηγορία:Πολιτική του Χονγκ Κονγκ Κατηγορία:Μακάου
Νικόλαος Λουριώτης
Ο Νικόλαος Λουριώτης (1783-1832) καταγόταν από την Άρτα. Ήταν λόγιος και πολιτικός που έδρασε κατά την περίοδο της Ελληνικής Επανάστασης. Υπήρξε αρχιγραμματέας της Γερουσίας, φροντιστής της οικονομίας και γραμματεύς επί των Εκκλησιαστικών. Εξέδωσε τις εφημερίδες Αιτωλική και Αχελώος.
Πρώτα χρόνια
Ο Νικόλαος Λουριώτης γεννήθηκε το 1783 στην Άρτα (κατ’ άλλους στα Ιωάννινα ). Έμαθε τα πρώτα του γράμματα στα Ιωάννινα και ακολούθως μετέβη στη Γενεύη για περαιτέρω σπουδές. Στη Γενεύη γνώρισε απ’ ό,τι φαίνεται και τον Αλέξανδρο Μαυροκορδάτο, με τον οποίο διατήρησε στενές σχέσεις κατά τα χρόνια του Αγώνα.
Στη Γενεύη, ο Λουριώτης ασχολήθηκε με το εμπόριο. Παράλληλα, ενόσω βρισκόταν στο εξωτερικό, ήρθε σε επαφή με Έλληνες του «Κύκλου της Πίζας», ενός κύκλου λογίων που ασχολούνταν με την κατάσταση της Ελλάδας.
Μύηση στη Φιλική Εταιρεία
Το 1816 ο Λουριώτης επέστρεψε στην Ελλάδα και εγκαταστάθηκε στην Άρτα. Περί το 1819 μυήθηκε στη Φιλική Εταιρεία από τον συγγενή του Χριστόδουλο Λουριώτη, ο οποίος ήταν ένας από τους δώδεκα Αποστόλους της Εταιρείας.
Πολιορκία της Άρτας
Στις 17 Νοεμβρίου οι Έλληνες εξαπέλυσαν μεγάλη επίθεση εναντίον της Άρτας, στην οποία συμμετείχαν Σουλιώτες με επικεφαλής τους Μάρκο και Νότη Μπότσαρη, Αιτωλοακαρνάνες με αρχηγούς τους Βαρνακιώτη, Ίσκο, Τσόγκα και Μακρή, καθώς και Τουρκαλβανοί που είχαν συμμαχήσει με τους Έλληνες. Η πόλη καταλήφθηκε από τους Έλληνες την ίδια μέρα, αλλά κατάφεραν να την κρατήσουν μόνο για ένα μικρό χρονικό διάστημα.
Το γεγονός ότι ο στρατός των Ελλήνων δεν ήταν τακτικός, οδήγησε σε πολλές λεηλασίες εκ μέρους κάποιων από αυτούς. Έτσι, λεηλατήθηκε και το σπίτι του Λουριώτη.
Στο Μεσολόγγι - Πολιτικά αξιώματα
Φεύγοντας από την Άρτα, ο Λουριώτης πήγε στην περιοχή της Αιτωλίας και κατόπιν στο Μεσολόγγι. Εκεί, κατά τη συγκρότηση της Γερουσίας της Δυτικής Χέρσου Ελλάδος, ο ίδιος ορίστηκε αρχιγραμματέας. Επίσης, διορίστηκε φροντιστής της οικονομίας (θέση αντίστοιχη του υπουργού οικονομικών).
Κατά τις πολιορκίες του Μεσολογγίου, ο Λουριώτης βρισκόταν στην πόλη, όπου διετέλεσε φροντιστής του στρατοπέδου. Κατά την πρώτη πολιορκία του Μεσολογγίου, ως φροντιστής της οικονομίας, έστειλε 15.000 γρόσια σε μορφή ομολόγων στη Ζάκυνθο για να αγοραστούν όπλα. Μετά τη δεύτερη πολιορκία και την ηρωική Έξοδο, κατάφερε να σωθεί και να μεταβεί στην Πελοπόννησο.
Συνέλευση του 1824
Οικονομικά ζητήματα οδήγησαν στη σύγκληση συνέλευσης των οπλαρχηγών στο Αιτωλικό τον Δεκέμβριο του 1824. Ο Λουριώτης, ως γενικός φροντιστής της οικονομίας, ανέλαβε να λογοδοτήσει και να πληροφορήσει τους οπλαρχηγούς για το πώς είχαν διατεθεί διάφορα χρηματικά ποσά.
Παράλληλα, το 1824 οι Ηπειρώτες έστειλαν επιτροπή στο Μεσολόγγι για να διεκδικήσει τα δικαιώματά τους. Η επιτροπή αυτή, ανέθεσε στον -επίσης Ηπειρώτη- Λουριώτη να ταξιδέψει στο εξωτερικό προκειμένου να αναζητήσει οικονομικούς πόρους για να στηριχθεί ο αγώνας τους. Ο Λουριώτης πήγε για αυτό τον σκοπό στην Ιταλία, χωρίς όμως να πετύχει το επιθυμητό αποτέλεσμα.
Γ΄ Εθνοσυνέλευση Τροιζήνας
Ο Λουριώτης συμμετείχε επίσης στην Γ΄ Εθνοσυνέλευση στην Τροιζήνα το 1827, όπου παρευρέθηκε ως πληρεξούσιος των κατοίκων της Άρτας, μαζί με τον Αναγνώστη Μόστρα. Αίτημά τους ήταν η αναγνώριση ισότιμων με τις άλλες περιφέρειες δικαιωμάτων για τους κατοίκους της περιφέρειας της Άρτας. μικρογραφία|Σωθέν φύλλο της χειρόγραφης εφημερίδας "Αιτωλική" που εξέδωσε ο Λουριώτης
Εφημερίδες
Ο Λουριώτης θεωρούσε σημαντική την ενημέρωση του λαού και γι’ αυτό προέβη στην έκδοση χειρόγραφων εφημερίδων, κατά το διάστημα της παραμονής του στο Μεσολόγγι. Αρχικά εξέδωσε την εφημερίδα «Αιτωλική», η οποία περιείχε κυρίως πολιτικές ειδήσεις. Το πρώτο φύλλο κυκλοφόρησε στις 10 Αυγούστου 1821, όμως η έκδοση της εφημερίδας δεν διήρκεσε πολύ καιρό.
Στη συνέχεια, ο Λουριώτης εξέδωσε τον Φεβρουάριο του 1822 την εφημερίδα «Αχελώος» στο Βραχώρι. Η εφημερίδα αυτή δημοσίευε θέματα σχετικά με τη Διοίκηση και έφερε τον υπότιτλο «Εφημερίς Πολιτική της Δυτικής Χέρσου Ελλάδος». Και αυτή η εφημερίδα κυκλοφόρησε για σύντομο χρονικό διάστημα και σώζονται μόνο δύο φύλλα της.
Επί Καποδίστρια
Μετά την άφιξη του Καποδίστρια στην Ελλάδα, ο Λουριώτης ανέλαβε υπευθυνότητες στον τομέα της παιδείας και της εκκλησίας και διορίστηκε γραμματέας (υπουργός) των Εκκλησιαστικών. Ακολουθούσε πιστά την πολιτική του Καποδίστρια, μια στάση που προκάλεσε την εχθρότητα και την αντίθεση πολλών.
Θάνατος
Τον Μάιο του 1832, ο Λουριώτης είχε σταλεί στην Κόρινθο ως Γενικός Δημοπράτης, για να συγκεντρώσει φόρους. Για τον ίδιο λόγο επισκέφτηκε την Αρκαδία τον Ιούλιο του ίδιου έτους, όμως εκεί επικρατούσαν αναταραχές. Μια ομάδα Βλάχων αντιτάχθηκε στους αντιπροσώπους της κυβέρνησης της περιοχής και τους ανάγκασε να κλεισθούν σε έναν πύργο. Ο Λουριώτης όμως τραυματίστηκε στο πόδι στις 17 Ιουλίου και πέθανε μετά από 16 μέρες. Η νεκρολογία του δημοσιεύτηκε στο τεύχος της 11ης Σεπτεμβρίου 1832 της εφημερίδας «Αθηνά».
Οικογένεια
Ο Νικόλαος Λουριώτης ήταν έγγαμος και είχε έναν γιο γεννημένο το 1817, τον Επαμεινώνδα Λουριώτη, μετέπειτα πολιτικό.
Ήταν ξάδερφος των αδερφών Ανδρέα και Δημητρίου Λουριώτη. Ο Ανδρέας ήταν Φιλικός και διαδραμάτισε σημαντικό ρόλο στη σύναψη δανείων της Ελλάδας με χώρες του εξωτερικού. Ο Δημήτριος ήταν απλός στρατιώτης που πολέμησε κατά την Επανάσταση.
Πηγές
Κατηγορία:Έλληνες πληρεξούσιοι Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως Κατηγορία:Έλληνες εκδότες Κατηγορία:Αγωνιστές του 1821
Ελάχιστο Εγγυημένο Εισόδημα
Το Ελάχιστο Εγγυημένο Εισόδημα αφορά μια επιλεκτική οικονομική παροχή ώστε όλοι οι πολίτες να απολαμβάνουν ένα ελάχιστο βιοτικό επίπεδο και να καλύπτουν τις βασικές τους ανάγκες. Έχει δοκιμαστεί και εφαρμόζεται σε χώρες της Ευρωπαϊκής Ένωσης και άλλες. Το 2019 ενσωματώθηκε ώς απαιτούμενο στο Σύνταγμα της Ελλάδας.
Αναγκαιότητα Ελάχιστου Εγγυημένου Εισοδήματος
Σε οικονομικούς όρους, δίνει λύση στο πρόβλημα της φτώχειας και της απώλειας θέσεων εργασίας λόγω της τεχνολογικής ανάπτυξης, της ρομποτικής και της τεχνητής νοημοσύνης. Οι άνθρωποι κερδίζουν χρόνο για να επενδύσουν στον εαυτό τους, στην προσωπική τους ανάπτυξη και εκπαίδευση, ώστε να βρουν ενδιαφέρουσες και καλά αμειβόμενες θέσεις εργασίας. Έτσι αυξάνεται η αγοραστική δύναμη των καταναλωτών και η κυκλοφορία του χρήματος, δημιουργούνται επενδύσεις και οικονομική ανάπτυξη. Όσον αφορά κοινωνικούς δείκτες, λύνει το πρόβλημα της παραβατικότητας και των οικονομικών εγκλημάτων, μειώνει την εικόνα της οικονομικής ανισότητας και αυξάνει την εμπιστοσύνη στους δημόσιους φορείς. Ενισχύεται η αλληλεγγύη και η συνοχή της κοινωνίας.
Εφαρμογή σε ευρωπαϊκές χώρες
Οικονομική ενίσχυση σε κατηγορίες πολύ χαμηλών εισοδημάτων εφαρμόζεται σε διάφορες ευρωπαϊκές χώρες. Συνήθως αναφέρονται ποσά επιδότησης βασικής επιβίωσης, ανάλογα με την οικογενειακή κατάσταση, ή υπολογίζονται επιπλέον παράγοντες όπως η στέγαση, υγεία κλπ. Το ποσό αφορά το μέγιστο οικονομικό βοήθημα ανάλογα και με άλλα έσοδα (μέχρι ενός ορίου) ή ένα ελάχιστο συνολικό ποσό αξιοπρεπούς διαβίωσης μέχρι το οποίο δίνεται αναλογικά κρατική στήριξη. Ενδεικτικά για το έτος 2023: Επίσης η Ρουμανία, Δανία , Κίνα , Ινδία, και άλλες χώρες παγκοσμίως διαχρονικά ή κατά περιόδους.
Κτησίβιος ο Αλεξανδρεύς
Ο Κτησίβιος ο Αλεξανδρεύς (Αλεξάνδρεια, 285 π.Χ. - Αλεξάνδρεια, 222 π.Χ.) ήταν μεγάλος αρχαίος Έλληνας μαθηματικός, μηχανικός και εφευρέτης.
Γενικά
Γεννήθηκε στην Αλεξάνδρεια της Αιγύπτου από πατέρα κουρέα από την Ασπονδία, προάστειο της Αλεξάνδρειας. Θεωρείται Πατέρας της Πνευματικής, δηλαδή της επιστήμης που ασχολείται με τον αέρα και τις χρήσεις του. Ήταν ιδρυτής της Αλεξανδρινής Σχολής των μηχανικών και μαθηματικών, του λεγομένου "Μουσείου Αλεξανδρείας" (= Πολυτεχνείου Αλεξανδρείας), επί βασιλείας του Πτολεμαίου Β΄ του Φιλαδέλφου.
Τα έργα του αφορούσαν τους τομείς των Πνευματικών, των Υδραυλικών και της Στρατιωτικής μηχανικής. Το έργο του δεν διασώθηκε, αλλά αντλούμε τις πληροφορίες για αυτόν από τον Ρωμαίο συγγραφέα, αρχιτέκτονα και μηχανικό Βιτρούβιο, στο έργο του Περί Αρχιτεκτονικής, καθώς και από τους Φίλωνα τον Βυζάντιο και τον Αθήναιο που ομιλούν με θαυμασμό γι΄ αυτόν.
Σύγχρονοι επιστήμονες πιστεύουν ότι η Ύδραυλις, που εφηύρε ο Κτησίβιος και που προσάρμοσε σε μαθηματικές μελέτες του Πυθαγόρα για την αρμονία της μουσικής κλίμακας, ήταν σε χρήση τουλάχιστον μέχρι και τον 9ο αιώνα (μ.Χ) στο Βυζάντιο.
Το έργο του Κτησίβιου σχολίασαν οι Βιτρούβιος, Αθήναιος, Φίλων ο Βυζάντιος, Πρόκλος και ο Ήρων ο Βυζάντιος.
Έργα - εφευρέσεις
Έμεινε περισσότερο γνωστός κυρίως για τα ακόλουθα επιτεύγματά του:
Εξωτερικοί σύνδεσμοι
Κατηγορία:Αρχαίοι Έλληνες εφευρέτες Κατηγορία:Αρχαίοι Έλληνες μαθηματικοί Κατηγορία:Αρχαίοι Έλληνες μηχανικοί
Everybody (τραγούδι, Μαντόνα)
Everybody ονομάζεται το ντεμπούτο σινγκλ της Αμερικανίδας τραγουδίστριας Μαντόνα, το οποίο κυκλοφόρησε στις 6 Οκτωβρίου 1982 μέσω της εταιρείας Sire Records. Το σινγκλ εμφανίζεται στο επώνυμο ντεμπούτο άλμπουμ της, Madonna (1983). Η Μαντόνα είχε ηχογραφήσει ένα ντέμο μαζί με τον Στίφεν Μπράι. Ζήτησε από τον ντι τζέι Μαρκ Κάμινς, που ήταν σ' ένα κλαμπ, να το παίξει. Εντυπωσιάστηκε από το τραγούδι και με την βοήθειά του κατάφερε να υπογράψει μια συμφωνία με την Sire Records για την κυκλοφορία δύο τραγουδιών. Ωστόσο, μετά την ολοκλήρωση των δύο τραγουδιών, ο διευθύνων σύμβουλος της Sire, Μάικλ Ρόζενμπλατ, δεν ενδιαφέρθηκε για το άλλο τραγούδι και αποφάσισε να κυκλοφορήσει μόνο το "Everybody".
Με την ενσωμάτωση RnB ρυθμών στο τραγούδι και χωρίς να συμπεριληφθεί η εικόνα της στο εξώφυλλο, έδωσε την εντύπωση στον κόσμο ότι η Μαντόνα ήταν μια μαύρη τραγουδίστρια, με αποτέλεσμα το σινγκλ να παίζεται σε ραδιοφωνικούς σταθμούς που ακούγονταν συνήθως μαύροι καλλιτέχνες μόνο. Αυτή η εντύπωση δεν κράτησε πολύ, καθώς η Μαντόνα αργότερα έπεισε τα στελέχη της Sire να τραβήξουν ένα μουσικό βίντεο για το σινγκλ. Το βίντεο ήταν χαμηλού προϋπολογισμού, σκηνοθετήθηκε από τον Εντ Στάινμπεργκ και δείχνει τη τραγουδίστρια και τους φίλους της σ' ένα κλαμπ να τραγουδούν και να χορεύουν. Το βίντεο βοήθησε στο να προωθηθεί περαιτέρω το τραγούδι αλλά και η Μαντόνα σαν καλλιτέχνης.
Από άποψη κριτικής, το "Everybody" δεν έλαβε καμία αναγνώριση και δεν κατάφερε να μπει στο Billboard Hot 100 τσαρτ. Εντούτοις, εμφανίστηκε στο Dance Club Songs τσαρτ. Το τραγούδι βοήθησε την Μαντόνα να κάνει την πρώτη της εμφάνιση σ' ένα περιοδικό χορού. Το έχει εκτελέσει ζωντανά αρκετές φορές, πρώτα στη περιοδεία της The Virgin Tour, στη συνέχεια ως το τελευταίο τραγούδι στη The Girlie Show περιοδεία, αργότερα στην The MDNA Tour και πιο πρόσφατα στην Rebel Heart Tour. Επίσης, το τραγούδησε στη εμφάνισή της στην Coachella to 2006. Το τραγούδι συμπεριλήφθηκε στο remix άλμπουμ της, You Can Dance (1987), και στο compilation άλμπουμ, Celebration (2009).
Ιστορικό και ηχογράφηση
Το 1982, η 23χρονη Μαντόνα ζούσε στη Νέα Υόρκη και προσπαθούσε να ξεκινήσει τη μουσική της καριέρα. Την ενθάρρυνε ο φίλος της από το Ντιτρόιτ, ο Στίφεν Μπράι, ο οποίος έγινε ντράμερ της μπάντας της Μαντόνα, The Breakfast Club, που έπαιζε συνήθως hard-rock μουσική. Μετά από λίγο, όμως, εγκατέλειψαν τη hard-rock και υπέγραψαν συμβόλαιο με μια εταιρεία μουσικής, τη Gotham Records, με σχέδιο να ακολουθήσουν μια νέα μουσική κατεύθυνση. Αποφάσισαν να ακολουθήσουν τη φανκ, αλλά η εταιρεία δεν ήταν ευχαριστημένη από τις ικανότητες τους και τους απέρριψαν. Η Μαντόνα με τον Μπράι εγκατέλειψαν τη μπάντα. Εν τω μεταξύ, η Μαντόνα είχε γράψει και αναπτύξει μερικά τραγούδια μόνη της. Κουβαλούσε κασέτες τριών τραγουδιών, ονομαστικά τα "Everybody", "Ain't No Big Deal" και "Burning Up". Εκείνη την εποχή, σύχναζε στο νυχτερινό κλαμπ Danceteria στη Νέα Υόρκη. Εκεί η Μαντόνα έπεισε τον ντι τζέι Μαρκ Κάμινς να παίξει το "Everybody" για το πλήθος, όπου έλαβε θετική αντίδραση. Ο Κάμινς προσφέρθηκε να της κλείσει μια συμφωνία με μια εταιρεία, με την προϋπόθεση ότι θα παραγάγει το σινγκλ. Παρουσίασε τη Μαντόνα στο αφεντικό του, Κρις Μπλάκγουελ, ο οποίος ήταν ιδιοκτήτης της Island Records, αλλά την απέρριψε. Η τραγουδίστρια πήγε τελικά στην Sire Records το 1982. Ο Μάικλ Ρόζενμπλατ, ο οποίος εργαζόταν στο τμήμα καλλιτεχνών και ρεπερτορίου της Sire, σχολίασε ότι: "«Η Μαντόνα θα κάνει τα πάντα για να γίνει σταρ, και είναι ακριβώς αυτό που ψάχνω σ' έναν καλλιτέχνη, ολική συνεργασία... Ήξερα ότι είχα έναν άνθρωπο 'καυτό' και συνεργάσιμο, γι' αυτό σχεδίαζα να χτίσω την καριέρα της με σινγκλς αντί να κυκλοφορήσει αμέσως ένα άλμπουμ με το ρίσκο της καταστροφής»." Ο Ρόζενμπλατ πρόσφερε στην Μαντόνα πέντε χιλιάδες δολάρια εκ των προτέρων, συν χίλια δολάρια για κάθε τραγούδι που έγραψε. Τελικά υπόγραψε συμφωνία για δύο 12" σινγκλς με τον Σέιμουρ Στέιν, ο οποίος είχε εντυπωσιαστεί από τον τρόπο που τραγουδούσε όταν άκουσε το "Everybody" στο νοσοκομείο που βρισκόταν. Η 12" έκδοση του τραγουδιού δημιουργήθηκε από τον Μαρκ Κάμινς στο Blank Tapes Studio στη Νέα Υόρκη. Ο Κάμινς ήταν ρομαντικά εμπλεκόμενος με τη τραγουδίστρια εκείνη την εποχή. Πήρε το ηνία της παραγωγής από τον Στίφεν Μπάι. Η νέα ηχογράφηση διαρκούσε 5:56. Έπρεπε να καταγράψουν το κομμάτι με δικά τους έξοδα. Ο Άρθουρ Μπέικερ, φίλος του Κάμινς, τον καθοδήγησε μέσα από το ρόλο του παραγωγού, και του σύστησε τον Φρεντ Ζαρ, o οποίος έπαιξε πληκτρολόγιο στο τραγούδι. Λόγω του περιορισμένου προϋπολογισμού, η ηχογράφηση ήταν δύσκολη υπόθεση, καθώς η Μαντόνα δεν κατάλαβε την κατεύθυνση του Καμίνς και ο ίδιος ο Καμίνς αντιμετώπισε προβλήματα με την κατεύθυνση. Γι' αυτό και η a-side με το "Ain't No Big Deal" δεν έγινε τόσο επιτυχημένη όσο όλοι περίμεναν. Ο Ρόζενμπλατ ήθελε να κυκλοφορήσει το "Everybody" με το "Ain't No Big Deal" από την άλλη πλευρά, αλλά αργότερα άλλαξε το μυαλό του και έβαλε το "Everybody" και στις δύο πλευρές του βινυλίου, μετά από ακρόαση της εγγεγραμμένης έκδοσης του "Ain't No Big Deal".
Κυκλοφορία και σύνθεση
Το "Everybody" κυκλοφόρησε εμπορικά ως το πρώτο σινγκλ της Μαντόνα στις 6 Οκτωβρίου 1982, συνοδευόμενο μ' ένα εξώφυλλο που σχεδίασε ο Lou Beach, όπου απεικονίζει δρόμους της Νέας Υόρκης σε χιπ-χοπ στιλ. Λόγω της διφορούμενης φύσης του εξωφύλλου και του RnB ρυθμού του τραγουδιού, η Μαντόνα θεωρήθηκε ευρέως ως μια μαύρη καλλιτέχνης. Σύμφωνα με τον Matthew Lindsay, ήταν ειρωνικό ότι το εξώφυλλο δεν απεικόνιζε τη Μαντόνα στο εξώφυλλο, καθώς αργότερα θα γινόταν «το πρόσωπο των 1980's».
Κριτικές
Ο συγγραφέας Rikky Rooksby, στο βιβλίο του The Complete Guide to the Music of Madonna, σημείωσε ότι το τραγούδι έκλεισε το άλμπουμ με μια ελαττωμένη νότα. Χαρακτήρισε τη μουσική τεχνητή, επαναλαμβανόμενη και χωρίς έμπνευση. Ο Don Shewey από το Rolling Stone σχολίασε ότι «με την πρώτη, δεν ακούγεται κάτι ιδιαίτερο. Θέλεις λίγο χρόνο να συνηθίσεις τη φωνή της. Τότε παρατηρείς το ένα μοναδικό χαρακτηριστικό, ένα κοριτσίστικο λόξιγκα που η τραγουδίστρια χρησιμοποιεί ξανά και ξανά μέχρι να γίνει ενοχλητικό. Τελικά σε συνεπαίρνει και αρχίζεις να απολαμβάνεις τη φωνή της». Ο συγγραφέας J. Randy Taraborrelli στη βιογραφία του για τη Μαντόνα σχολίασε ότι το τραγούδι ήταν μια ρυθμική πρόσκληση για πάρτι.
Ο συγγραφέας Santiago Fouz-Hernández στο βιβλίο του Madonna's Drowned Worlds, επαίνεσε το ρεφρέν του τραγουδιού, λέγοντας ότι το "Everybody" και το "Music", είναι τα δύο σινγκλς της Μαντόνα που καθορίζουν τα καλλιτεχνικά της πιστεύω -ότι η μουσική έχει τη δύναμη να ξεπεράσει διαιρέσεις σε φυλές, φύλα και σεξουαλικότητες. Ο Matthew Lindsay του σάιτ The Quietus, το αποκάλεσε «θεαματικό» και «δύσκολο να του αντισταθείς». Πρόσθεσε ότι με «τη λαχανιασμένη πρόσκληση της για χορό, το ντεμπούτο σινγκλ της Μαντόνα ήταν ένα πρότυπο που θα ξανακοιταζόταν καθ' όλη τη διάρκεια της καριέρας της». Το 2012 ο Louis Virtel από το Backlot, τοποθέτησε το "Everybody" στο νούμερο δύο στη λίστα με τα 100 καλύτερα τραγούδια της Μαντόνα, σχολιάζοντας ότι το τραγούδι είναι ένα παράδειγμα των αναμφισβήτητων ταλέντων της τραγουδίστριας. Συνέχισε, λέγοντας ότι μέσω του τραγουδιού η Μαντόνα δείχνει ότι είναι «ένας αρχηγός, ο Μπαρίσνικοφ της ποπ αναίδειας, και μια δικαιωματική βασίλισσα της ντίσκο».
Εμπορική απόδοση
Μέχρι τον Απρίλιο του 2020 έχει συγκεντρώσει 4,3 εκατομμύρια προβολές στο YouTube και 5,6 εκατομμύρια streams στο Spotify.
Μουσικό βίντεο
Σχετικά με τη σημασία της μαγνητοσκόπησης ενός μουσικού βίντεο για το τραγούδι, η Μαντόνα σχολίασε: «Αν δεν έχω ένα βίντεο, δεν νομίζω ότι όλα τα παιδιά στα Midwest θα ξέρουν για μένα. Παίρνει τη θέση της περιοδείας. Όλοι τα βλέπουν παντού. Αυτό θα βοηθήσει πολύ στο να επιτύχει το άλμπουμ μου». Προσκάλεσε τα στελέχη της Sire Records, συμπεριλαμβανομένων των Στάιν και Ρόζενμπλατ, στο νυχτερινό κέντρο διασκέδασης Danceteria της Νέας Υόρκης. Εκτέλεσε το "Everybody" στη πίστα χορού, φορώντας ένα λευκό καπέλο και φούντες. Τη νύχτα της παράστασης, ο φίλος της Μαντόνα, Haoui Montaug, την παρουσίασε σε κοινό 300 ατόμων. Η παράσταση αποτελούνταν από την Μαντόνα και τους χορευτές της να εκτελούν μια χορογραφία, η οποία αργότερα χαρακτηρίστηκε ως «ντίσκο πράξη από αβάν-γκαρντ χορευτές» και το κοινό την επευφήμησε. Αφού είδαν την παράσταση, τα στελέχη της Sire συνειδητοποίησαν επίσης ότι η Μαντόνα ήταν οπτικά εντυπωσιακή. Διέταξαν την εγγραφή ενός βίντεο που θα σταλθεί σε κλαμπς της χώρας.
Σύνοψη
Το βίντεο ξεκινά με τη Μαντόνα και τους δύο χορευτές της να χορεύουν ενώ φώτα αναβοσβήνουν στο παρασκήνιο. Στη συνέχεια δείχνει κοντινά πλάνα τις Μαντόνα να χορεύει και να φοράει ένα παλτό με χειροποίητα κοσμήματα. Ο συγγραφέας Douglas Kellner στο βιβλίο του Media Culture: Cultural Studies, Identity, and Politics Between the Modern and the Postmodern, σημείωσε ότι από το πρώτο κιόλας μουσικό βίντεο της, η Μαντόνα χρησιμοποιούσε μόδα, σεξουαλικότητα και αυθεντική εικόνα για να παρουσιαστεί σαν μια ελκυστική σεξουαλική φιγούρα αλλά και σαν παραβάτης των καθιερωμένων κανόνων. Η μπάντα Fab Five Freddy θυμάται ότι με το βίντεο η Μαντόνα «προσελκύει ανθρώπους του "δρόμου", συνειδητοποιημένους». Ο José Casesmeiro Osorio, από το περιοδικό Shangay Express, τόνισε ότι το βίντεο έδειχνε «την πρώτη εκδοχή της Μαντόνα, η οποία κάνει μικρά, φτωχά χορευτικά με μια απλή σκηνοθεσία, και απέχει πολύ από τη σκανδαλώδη Μαντόνα».
Ζωντανές εμφανίσεις
Για να προωθήσει το "Everybody", η Μαντόνα έκανε μια εμφάνιση με τους χορευτές της στο καμπαρέ No Entiendes, στις 16 Δεκεμβρίου 1982. Επίσης, εκτέλεσε το σινγκλ σε διάφορες τηλεοπτικές εκπομπές όπως τις Dancin 'on Air και Di Gei Musica, καθώς και στα κλαμπ Studio 54, The Roxy, Paradise Garage, Uncle Sam's, Roseland Ballroom στοΜανχάταν και Koko στο Λονδίνο. εναλλ.=|μικρογραφία|253x253εσ|Η Μαντόνα τραγουδάει ένα ποτ πουρί των "Everybody", "[[Dress You Up", "Into the Groove" και "Lucky Star", στην Rebel Heart Tour περιοδεία, 2015.]] Στην περιοδεία The Virgin Tour, το 1985, η Μαντόνα φορούσε ένα μωβ see-through κοντό μπλουζάκι που αποκάλυπτε το μαύρο σουτιέν της, μωβ φούστα, δαντελένιο κολάν και γάντια, και ένα τζάκετ με έντονα σχέδια. Επίσης φόραγε σταυρούς στα μαλλιά της, στα αυτιά της και στο λαιμό της. Αφού τελείωσε η εκτέλεση του "Into the Groove", η τραγουδίστρια πήρε το μικρόφωνο και χόρευε γύρω στη σκηνή τραγουδώντας το "Everybody". Η εμφάνιση συμπεριλήφθηκε στο βίντεο που κυκλοφόρησε, με τίτλο, Madonna Live: The Virgin Tour. Χρησιμοποίησε ένα δείγμα του σινγκλ, συγκεκριμένα τον στίχο "dance and sing, get up and do your thing", στην αρχή στης περιοδείας της Blond Ambition World Tour (1990).
Στη The Girlie Show περιοδεία (1993), το "Everybody" ήταν το τελευταίο τραγούδι του σόου. Η Μαντόνα φόραγε τζιν σορτσάκι και ένα απλό κίτρινο/πράσινο μπλουζάκι, το οποίο μετά τράβαγε για να φανεί ένα μαύρο σουτιέν. Η εμφάνιση ξεκινούσε μετά το "Justify My Love". Η αρχή περιελάμβανε το ρεφρέν από το "Everyone Is a Star" των Sly & The Family Stone. Στη συνέχεια της παράστασης, ακούγονται μουσικά αποσπάσματα από τα "Dance to the Music", "After the Dance" και "It Takes Two". Ο Jon Pareles από τους The New York Times σχολίασε: «το φινάλε του σόου είναι απολύτως εκπληκτικό, με το θίασο σε τζιν και άσπρες μπλούζες να σε προσκαλούν να χορέψεις στο "Everybody". Είναι ένα διασκεδαστικό σόου και όχι πρόκληση».
Η Μαντόνα έπαιξε το τραγούδι κατά τη διάρκεια της παράστασης στην Coachella, ενώ προωθούσε το δέκατο στούντιο άλμπουμ της Confessions on a Dance Floor (2005). Φορούσε ένα μωβ κορμάκι και ψηλές μαύρες μπότες. Επίσης, παίχτηκε στο Koko Club στο Λονδίνο, όπου η τραγουδίστρια φορούσε μωβ τζάκετ, βελούδινο παντελόνι και μαύρες ψηλές μπότες.
Στις 6 Οκτωβρίου 2012, η Μαντόνα τραγούδησε το "Everybody" στην The MDNA Tour περιοδεία στο Σαν Χοσέ για να γιορτάσει την 30ή επέτειο του σινγκλ. Είπε, «σήμερα είναι μια πολύ ξεχωριστή μέρα για μένα. Είναι η 30ή επέτειος της κυκλοφορίας του πρώτου μου σινγκλ. Θυμάμαι αυτό το μοναδικό συναίσθημα που είχα όταν το άκουσα για πρώτη φορά στο ράδιο». Ο Aidin Vaziri από το San Francisco Chronicle σχολίασε ότι «τρεις δεκαετίες μετά, η απλοϊκή synth-pop και RnB μελωδία παραμένει καταπληκτική. Ήταν μια στιγμή απρόσμενη που κατέληξε το highlight της βραδιάς».
Το 2015, το τραγούδι είχε επιλεχθεί στη λίστα τραγουδιών για τα πρώτα σόου της Rebel Heart Tour περιοδείας, εκτελέστηκε σ' ένα ποτ πουρί σε φλαμένκο στιλ μαζί με τα "Dress You Up", "Into the Groove" και "Lucky Star". Η τραγουδίστρια φόραγε ένα φόρεμα με τσιγγάνικες επιρροές, σχεδιασμένο από τον Alessandro Michele από τον οίκο Gucci.
Συντελεστές και προσωπικό
Οι συντελεστές προσαρμόζονται από τις σημειώσεις του 7" σινγκλ.
Εξωτερικοί σύνδεσμοι
Κατηγορία:Τραγούδια της Μαντόνα Κατηγορία:Singles του 1982 Κατηγορία:Τραγούδια του 1982 Κατηγορία:Singles της Warner Bros. Records
Φυμισόν
Το Φυμισόν (γαλλικά: Fumichon) είναι γαλλική κοινότητα στο νομό του Καλβαντός, στη διοικητική περιοχή της Νορμανδίας.
Οι κάτοικοί του είναι γνωστοί ως Φυμισοναί (γαλλικά: Fumichonnais).
Παραπομπές
Κατηγορία:Κοινότητες του Καλβαντός
Βραζιλίνη
μικρογραφία|220x220εσ|Η περίπλοκη χημική δομή της βραζιλίνης Η βραζιλίνη (αγγλ. brazilin) είναι φυσική, ερυθρού χρώματος, χρωστική χημική ένωση, που λαμβάνεται με εκχύλιση από ξύλωμα των τροπικών ειδών Paubrasilia echinata, Caesalpinia sappan, Caesalpinia violacea και Haematoxylum brasiletto, ενώ είναι επίσης γνωστή ως Natural Red 24 και CI 75280.
Χρησιμοποιήθηκε τουλάχιστον από το Μεσαίωνα για τη βαφή υφασμάτων και για την παραγωγή χρωμάτων και μελανιών. Το συγκεκριμένο χρώμα που παράγεται από τη χρωστική ουσία εξαρτάται από τον τρόπο παρασκευής της: σε όξινο διάλυμα η βραζιλίνη θα φαίνεται κίτρινη, αλλά σε αλκαλικό παρασκεύασμα θα φαίνεται ως κόκκινη. Η βραζιλίνη σχετίζεται στενά με την πρόδρομη αιματοξυλίνη της κυανόμαυρης βαφής, που έχει μία υδροξυλική ομάδα λιγότερη. Η βραζιλεΐνη, η δραστική χρωστική χημική ένωση, είναι μια οξειδωμένη μορφή της βραζιλίνης.
Προέλευση
Η βραζιλίνη λαμβάνεται από τα είδη τροπικής ξυλείας, Paubrasilia echinata, Caesalpinia sappan, Caesalpinia violacea και Haematoxylum brasiletto. Το σαπανόξυλο (sappanwood) ευδοκιμεί στην Ινδία, τη Μαλαισία, την Ινδονησία και τη Σρι Λάνκα, η οποία σημειωτέον, υπήρξε ο κύριος προμηθευτής του ξύλου αυτού στην Ευρώπη κατά τον πρώιμο Μεσαίωνα. Αργότερα, η ανακάλυψη του brazilwood (Paubrasilia echinata) στον Νέο Κόσμο οδήγησε στην αύξηση της χρήσης της στη βιομηχανία βαφών και τελικά στην υπερεκμετάλλευση. Το brazilwood ως δασοπονικό είδος έχει πλέον κατηγοριοποιηθεί ως είδος υπό εξαφάνιση. 180px|μικρογραφία|Κορμός του είδους Caesalpinia sappan που περιέχει την ουσία, βραζιλίνη
Εκχύλιση
Υπάρχουν πολλοί τρόποι εκχύλισης και παρασκευής της βραζιλίνης.
Μια συνηθισμένη τεχνική, που αναπτύχθηκε τον Μεσαίωνα, είναι να θρυμματοποιείται πρώτα το brazilwood σε ψιλό πριονίδι. Στη συνέχεια, η ξυλόσκονη μπορεί να αναμιχθεί με αλυσίβα (που παράγει ένα βαθύ πορφυρό κόκκινο), ή ακόμη με ένα καυτό διάλυμα στυπτηρίας (που παράγει ένα πορτοκαλοκόκκινο χρώμα), καθένα από τα οποία εκχυλίζει τη χρωστική ουσία καλύτερα από το απλό ύδωρ μόνο.
Στο εκχύλισμα αλυσίβας δύναται να προστίθεται στυπτηρία για να σταθεροποιηθεί το χρώμα, το οποίο θα καταβυθιστεί από το διάλυμα. Το ίζημα μπορεί να στεγνώσει και να κονιοποιηθεί και είναι ένας τύπος χρωστικής ουσίας.
Όπως και πολλές παρόμοιες χρωστικές ουσίες (lake pigments), τα ακριβή χρώματα που παράγονται εξαρτώνται από την οξύτητα (pH) του μείγματος και το σταθεροποιητικό που χρησιμοποιείται. Τα μυρωδικά από αλουμίνιο που χρησιμοποιούνται με τη βραζιλίνη παράγουν τα τυπικά κόκκινα χρώματα, ενώ η χρήση ενός μυρμηγκιού κασσίτερου, με τη μορφή ή  Το  που προστίθεται στο εκχύλισμα είναι ικανό να δώσει ένα ροζ χρώμα.
Ένα εναλλακτικό παρασκεύασμα που παράγει ένα διαφανές κόκκινο χρώμα περιλαμβάνει τη διαβροχή της ξυλόσκονης του brazilwood σε ασπράδι αυγού ή ένα διάλυμα αραβικού κόμμεος. Η στυπτηρία προστίθεται για να βοηθήσει στην ανάπτυξη και τη σταθεροποίηση του χρώματος, το οποίο μπορεί στη συνέχεια να χρησιμοποιηθεί ως διαφανές μελάνι ή χρώμα.
Όπως και με την αιματεΐνη, η βραζιλίνη μπορεί να χρησιμοποιηθεί για τη χρώση των κυτταρικών πυρήνων σε ιστολογικά παρασκευάσματα όταν συνδυάζεται με αλουμίνιο. Στη συνέχεια οι πυρήνες χρωματίζονται σε κόκκινο αντί για κυανό.
Βιβλιογραφία
Κατηγορία:Φυσικές βαφές Κατηγορία:Αλκοόλες Κατηγορία:Εκχυλίσματα ξύλου
Γκαβρύς
Το Γκαβρύς (γαλλικά: Gavrus) είναι γαλλική κοινότητα στο νομό του Καλβαντός, στη διοικητική περιοχή της Νορμανδίας.
Οι κάτοικοί του είναι γνωστοί ως Γκαβρυζιέν (γαλλικά: Gavrusiens).
Παραπομπές
Κατηγορία:Κοινότητες του Καλβαντός
Μαρία της Ουγγαρίας, κυβερνήτης των Κάτω Χωρών
Η Μαρία της Αυστρίας (15 Σεπτεμβρίου 1505 - 18 Οκτωβρίου 1558) ή Μαρία της Ουγγαρίας ήταν βασίλισσα της Ουγγαρίας και της Βοημίας ως σύζυγος του Λουδοβίκου Β΄ της Ουγγαρίας, έγινε αργότερα κυβερνήτης των Κάτω Χωρών των Αψβούργων. Η Μαρία της Αυστρίας ήταν κόρη των βασιλέων Φίλιππου του Ωραίου και της Ιωάννας της Τρελής, της κόρης των Καθολικών βασιλέων της Ισπανίας Φερδινάνδου και Ισαβέλλας. Παντρεύτηκε τον Λουδοβίκο Β΄ της Ουγγαρίας και της Βοημίας (1515), ο γάμος τους ωστόσο ήταν σύντομος χωρίς να αποκτήσουν παιδιά. Με τον θάνατο του συζύγου της που έπεσε στην Μάχη του Μόχατς (1526) η Μαρία κυβέρνησε την Ουγγαρία σαν αντιβασίλισσα στο όνομα του μικρότερου αδελφού της αυτοκράτορα Φερδινάνδου. Με τον θάνατο της θείας τους Μαργαρίτας (1530), ο μεγαλύτερος αδελφός της Κάρολος E΄ της Αγίας Ρωμαϊκής Αυτοκρατορίας της ζήτησε να γίνει κυβερνήτης των Κάτω Χωρών σαν κηδεμόνας στις ανιψιές τους Δωροθέα και Χριστίνα της Δανίας. Την εποχή που ήταν κυβερνήτισσα των Κάτω Χωρών αντιμετώπισε εξεγέρσεις και οι σχέσεις της με τον αυτοκράτορα ήταν δύσκολες, προσπαθούσε συνεχώς να κλείσει ειρήνη ανάμεσα στον αδελφό της και τον βασιλιά της Γαλλίας. Άν και αναζητούσε συνέχεια την παραίτηση της κατόρθωσε να διατηρήσει την ενότητα στις επαρχίες και την ανεξαρτησία τους απέναντι στην Αγία Ρωμαϊκή Αυτοκρατορία. Μετά την οριστική της παραίτηση αποσύρθηκε στην Καστίλη όπου και πέθανε.
Πρώτα χρόνια
Η αρχιδούκισσα Μαρία της Αυστρίας γεννήθηκε στην Περιοχή των Βρυξελλών (15 Σεπτεμβρίου 1505) ώς πέμπτο παιδί των βασιλέων Φιλίππου του Ωραίου και Ιωάννας της Τρελής. Η γέννηση της ήταν πολύ δύσκολη, παρά λίγο να επιφέρει τον θάνατο της μητέρας της που ανάρρωσε έναν μήνα αργότερα. Στις 20 Σεπτεμβρίου βαπτίστηκε από τον επίσκοπο του Αρράς, πήρε το όνομα από την γιαγιά της Μαρίας που είχε πεθάνει (1482). Ο νονός της ήταν ο από πατέρα της παππούς Μαξιμιλιανός Α΄ της Αγίας Ρωμαϊκής Αυτοκρατορίας. Ο παππούς της Μαρίας αυτοκράτορας Μαξιμιλιανός αποφάσισε να την παντρέψει με τον πρώτο γιο του βασιλιά Βλαδίσλαου Β΄ της Ουγγαρίας. Με την ίδια συνθήκη οι δύο μονάρχες αποφάσισαν ένας αδελφός της Μαρίας να παντρευτεί την μεγαλύτερη κόρη του Βλαδίσλαου Β΄ Άννα της Βοημίας και της Ουγγαρίας. Η τρίτη σύζυγος του Βλαδίσλαου Β΄ Άννα της Φουά-Καντάλ απέκτησε με πρόωρη γέννα έναν γιο τον Λουδοβίκο. Η βασίλισσα πέθανε στην γέννα και οι γιατροί έκαναν υπεράνθρωπες προσπάθειες να κρατήσουν στην ζωή το βρέφος Λουδοβίκο. Με τον πρόωρο θάνατο του πατέρα της τον Σεπτέμβριο του 1506 η μητέρα της παραφρόνησε κάτι που της έδωσε το προσωνύμιο "Τρελή". Η Μαρία, ο μεγαλύτερος αδελφός της Κάρολος Κουίντος και οι αδελφές τους Ελεονώρα της Αυστρίας και Ισαβέλλα της Αυστρίας τέθηκαν υπό την φροντίδα της από πατέρα τους θείας Μαργαρίτας. Τα άλλα αδέλφια τους ο Φερδινάνδος και η μεταθανάτια Αικατερίνη της Αυστρίας, βασίλισσα της Πορτογαλίας παρέμειναν στην Καστίλη. Η Μαρία, η Ισαβέλλα και η Ελεονώρα εκπαιδεύτηκαν από την θεία τους στο Μέχελεν, ο δάσκαλος τους στην μουσική ήταν ο Χένρυ Μπρέντεμερς.
Βασίλισσα της Ουγγαρίας
Η Μαρία κλήθηκε στην αυλή του παππού της αυτοκράτορα Μαξιμιλιανού (1514). Η Μαρία και ο Λουδοβίκος παντρεύτηκαν στον Καθεδρικό Ναό του Αγίου Στεφάνου στην Βιέννη (1514). Την ίδια εποχή η αδελφή του Λουδοβίκου Άννα αρραβωνιάστηκε με προξενιό κάποιον αδελφό της Μαρίας, το πιθανότερο τον μελλοντικό αυτοκράτορα Φερδινάνδο Α΄. Το νεαρό ζεύγος ήταν ακόμα ανήλικο, γι΄αυτό ήταν υποχρεωμένοι να ζουν για μερικά χρόνια χωριστά. Η Άννα κατόπιν παντρεύτηκε τον Φερδινάνδο, οι δύο νύφες ήρθαν στην Βιέννη και εκπαιδεύτηκαν μαζί μέχρι το 1516. Την ίδια χρονιά ο πεθερός της Μαρίας πέθανε, η ίδια και ο σύζυγος της Λουδοβίκος έγιναν βασιλείς της Ουγγαρίας και της Βοημίας. Μετά τον γάμο η Μαρία και η Άννα μετακινήθηκαν στο Ίνσμπρουκ για να εκπαιδευτούν. Ο αυτοκράτορας Μαξιμιλιανός σπάνια έκανε επίσκεψη αλλά έστειλε τους καλύτερους δασκάλους από την αυλή του για να τις εκπαιδεύσει, στο κυνήγι, την χρήση όπλων και τα αθλήματα. Η εκπαίδευση τους ήταν περίπλοκη, περιείχε χορό, μουσική αλλά και στις ανθρωπιστικές θεωρίες, το Ίνσμπουργκ περιείχε εκείνη την εποχή το μεγαλύτερο οπλοστάσιο και ήταν το μεγαλύτερο κέντρο παραγωγής όπλων. Με την εκπαίδευση η Μαρία απέκτησε εξαιρετικές ικανότητες διακυβέρνησης τόσο στον πολιτικό όσο και στον στρατιωτικό τομέα. Τις ικανότητες αυτές θα τις δείξει αργότερα σαν κυβερνήτισσα των Κάτω Χωρών. Τον Ιούνιο του 1521, δυόμιση χρόνια μετά τον θάνατο του αυτοκράτορα Μαξιμιλιανού η Μαρία επισκέφτηκε την Ουγγαρία. Ο Σίμον Ερντόντι, αρχιεπίσκοπος του Ζάγκρεμπ την έστεψε βασίλισσα της Ουγγαρίας στο Σέκεσφεχερβαρ (11 Δεκεμβρίου 1521), ακολούθησαν μεγαλοπρεπείς τελετές. Το βασιλικό ζεύγος στέφτηκε κατόπιν και στην Βουδαπέστη (15 Ιανουαρίου 1522), ακολούθησε και η στέψη της ως βασίλισσα της Ουγγαρίας (1 Ιουνίου 1522).
Η Μαρία και ο Λουδοβίκος όταν συναντήθηκαν ξανά βρέθηκαν σε έντονο έρωτα. Τα πρώτα χρόνια δεν είχε καμιά επίδραση στην πολιτική της Ουγγαρίας και της Βοημίας λόγω της νεότητας της, στην αυλή της βρέθηκαν Ολλανδία και Γερμανοί που υπηρετούσαν τον Οίκο των Αψβούργων. Μέχρι το 1524 είχε αποκτήσει σημαντικές εξουσίες, την επόμενη χρονιά (1525) απέκτησε τον έλεγχο σε μια μεγάλη πολιτική μερίδα. Ο πρέσβης της Αυστρίας Αντρέα ντε Μπόργκο διορίστηκε προσωπικά από την ίδια την βασίλισσα. Ο Μαρτίνος Λούθηρος προσελκύστηκε έντονα από την γοητεία της Μαρίας και της αφιέρωσε τέσσερις ψαλμούς (1526). Η αδελφή της Ισαβέλλα και ο σύζυγος της Χριστιανός Β΄ της Δανίας την προσέγγισαν στην διδασκαλία του Λούθηρου παρά την σκληρή αντίσταση του αδελφού της Φερδινάνδου, κατάφερε μέσω ιεροεξεταστών να την μεταστρέψει. Η μεταστροφή της Μαρίας στον Καθολικισμό ήταν ωστόσο πολύ χαλαρή, ο ιστορικός Χέλμουτ Κένιγκσμπεργκερ έγραψε ότι η λατρεία της Μαρίας στον Καθολικισμό ήταν "πολύ βαθιά". Ο Λουδοβίκος και η Μαρία περνούσαν τον περισσότερο χρόνο τους στα περίχωρα των ανακτόρων, προσπαθούσαν να πείσουν την αριστοκρατία της χώρας να ετοιμαστεί για ενδεχόμενη επίθεση από την Οθωμανική αυτοκρατορία. Η Μαρία προσπαθούσε με κάθε μέσο να πείσει τον αδελφό της Φερδινάνδο Α΄ για μια γενική Σταυροφορία εναντίον των Οθωμανών. Η ίδια ήταν εξαιρετικά ικανή και δυναμική αλλά δεν δέχτηκε συμπαράσταση από την Ουγγρική αυλή λόγω της ξένης καταγωγής της, ο σύζυγος της αντίθετα δεν είχε ικανότητες της. Ο ιστορικός Άλφρεντ Κόλερ έγραψε ότι η ανικανότητα του Λουδοβίκου εμπόδισε την οργάνωση της άμυνας των Ούγγρων. Ο Λουδοβίκος κληρονόμησε το στέμμα μιας χώρας που μαστιζόταν από συνεχείς εμφύλιες συγκρούσεις μεταξύ των ευγενών, διατηρήθηκαν μέχρι το 1525. Ο Σουλτάνος Σουλεϊμάν Α΄ ο Μεγαλοπρεπής εκμεταλλεύτηκε την κατάκτηση αυτή για να ετοιμάσει μαζική εισβολή στην κεντρική Ευρώπη.
Οθωμανική επίθεση και χηρεία
Ο Σουλεϊμάν ο Μεγαλοπρεπής και ο στρατός του προσέγγισαν τα νότια σύνορα της Ουγγαρίας (29 Αυγούστου 1526). Ο Λουδοβίκος βάσισε εναντίον του με έναν μικρό στρατό 20.000 ανδρών, ακολούθησε η Μάχη του Μόχατς στην οποία γνώρισε την συντριβή, ο ίδιος σκοτώθηκε πέφτοντας από το άλογο του. Η Μαρία τον θρήνησε υπερβολικά και αποφάσισε να μην παντρευτεί ξανά για όλη την υπόλοιπη ζωή της. Η Ουγγαρία μετά την Οθωμανική επίθεση χωρίστηκε σε τρία τμήματα : την Οθωμανική Ουγγαρία υπό τον ίδιο τον Σουλεϊμάν, την Βασιλική Ουγγαρία υπό τον Φερδινάνδο Α΄ και την Ανατολική Βασιλική Ουγγαρία που κυβέρνησε ο Ιωάννης Ζαπόλυα. Ο αδελφός της Μαρίας Φερδινάνδος Α΄ εξελέγη επίσης βασιλιάς της Βοημίας. Η Μαρία τήρησε τον όρκο να μην παντρευτεί πάλι ποτέ και φορούσε μόνιμα στο στήθος της το μενταγιόν που φορούσε ο σύζυγος της στην μάχη του Μόχατς. Την επόμενη μέρα μετά τον θάνατο του συζύγου της η Μαρία ζήτησε από τον αδελφό της να επιστρέψει στην Ουγγαρία για να την υποστηρίξει με στρατό (14 Φεβρουαρίου 1527). Ο Φερδινάνδος Α΄ βρισκόταν στην Βοημία όπου εξελέγη βασιλιάς, όρισε την Μαρία αντιβασιλέα της Ουγγαρίας στο όνομα του. Η Μαρία προσπάθησε τα επόμενα χρόνια να παραδώσει το βασίλειο της Ουγγαρίας στον Φερδινάνδο Α΄, του δήλωσε την παραίτηση της ως αντιβασιλέας (14 Φεβρουαρίου 1527). Ο Φερδινάνδος Α΄ απέρριψε αρχικά την πρόταση αλλά το καλοκαίρι του ίδιου χρόνου δέχτηκε ανακουφίζοντας την Μαρία. Οι συγγενείς της πρότειναν στην Μαρία δύο νέους μνηστήρες που τις απέρριψε και τις δυο, ο πρώτος ήταν ο Ιάκωβος Ε΄ της Σκωτίας από την θεία της Μαργαρίτα (1528) και ο δεύτερος ο Φρειδερίκος Β΄ του Παλατινάτου από τον αδελφό της Κάρολο (1530). Ο Φερδινάνδος Α΄ επιχείρησε ξανά να δώσει την αντιβασιλεία στην Μαρία (1528) αλλά εκείνη αρνήθηκε με την φράση "στην θέση αυτή χρειάζεται ένας σοφότερος και γηραιότερος". Η κατάσταση αυτή συνεχίστηκε μέχρι τον θάνατο της θείας τους Μαργαρίτας (1 Δεκεμβρίου 1530), οι Δεκαεπτά Επαρχίες έμειναν χωρίς κυβερνήτη και ο Φερδινάνδος Α΄ προσπάθησε δυναμικά να πείσει την αδελφή του να δεχτεί την θέση.
Αντιβασιλεία των ανεψιών της
Ο μεγαλύτερος αδελφός της αυτοκράτορας Κάρολος Κουίντος ζήτησε από την Μαρία με αίτημα να αναλάβει την αντιβασιλεία των Κάτω Χωρών (3 Ιανουαρίου 1531). Ο Κάρολος Κουίντος κυβερνούσε μια τεράστια αυτοκρατορία και δεν μπορούσε να την ελέγξει μόνος του όπως τόνισε στην επιστολή, είχε ανάγκη να τον βοηθήσουν μέλη της οικογένειας του. Η Μαρία δέχτηκε με μεγάλο δισταγμό, κυβέρνησε τόσο καλά που ο Κάρολος της έδωσε περισσότερες εξουσίες. Σε αντίθεση με την θεία της η Μαρία κυβέρνησε υπό την μορφή αγγαρείας, χωρίς να θέλει τον ρόλο αυτό. Τον Μάιο του 1531, τέσσερεις μήνες μετά την ανάληψη της θέσης η Μαρία έστειλε επιστολή στον αδελφό της στην οποία του τόνιζε ότι κυβερνούσε σαν να έχει θηλιά στον λαιμό. Η θεία της κυβέρνησε με ελαστικότητα, διπλωματία, αντίθετα η ίδια κυβέρνησε σκληρά και αυταρχικά. Την εποχή που ήταν αντιβασίλισσα των Κάτω Χωρών ανέλαβε την κηδεμονία στις ανιψιές της Δωροθέα και Χριστίνα της Δανίας, κόρες της μεγαλύτερης αδελφής της Ισαβέλλας της Δανίας που είχε πεθάνει (1526). Ο Κάρολος Κουίντος στηρίχτηκε στην κηδεμονία της Μαρίας για να προγραμματίσει τον γάμο τους, ειδικά για την Δωροθέα που είχε στόχο να την τοποθετήσει στον θρόνο της Δανίας. Ο Δούκας του Μιλάνου Φραγκίσκος Β΄ Σφόρτσα ζήτησε γάμο με την Χριστίνα που ήταν μόλις 11 ετών (1532). Ο Κάρολος Κουίντος συμφώνησε, η Μαρία αρνήθηκε επειδή την θεωρούσε πολύ μικρή για γάμο αλλά ο αδελφός της την αγνόησε. Η Μαρία πέτυχε ωστόσο να καθυστερήσει τον γάμο με διάφορες δικαιολογίες στον απεσταλμένο του Μιλάνου όπως ότι η μικρή Χριστίνα ήταν άρρωστη. Ο γάμος έγινε τελικά (28 Σεπτεμβρίου 1532), η Μαρία πέτυχε να καθυστερήσει και την αναχώρηση του ζεύγους που έγινε πολύ αργότερα (11 Μαρτίου 1533).
Ταραχές
Αμέσως μετά την αναχώρηση της Χριστίνας η Μαρία αρρώστησε και ζήτησε από τον Κάρολο να παραιτηθεί αλλά εκείνος το αρνήθηκε ξανά. Σε έναν χρόνο παντρεύτηκε και η Δωροθέα, σε λίγους μήνες μετά την αναχώρηση της Δωροθέας επέστρεψε η Χριστίνα στην αυλή της θείας της, ήταν πλέον χήρα. Ο Ερρίκος Η΄ της Αγγλίας ζήτησε να παντρευτεί ο ίδιος την Χριστίνα, ο Κάρολος Κουίντος συμφώνησε αλλά η Μαρία που δεν επιθυμούσε την ένωση των δύο βασιλείων το αρνήθηκε. Ο Ερρίκος Η΄ τελικά αφορίστηκε (1539), το γεγονός αυτό στάθηκε αιτία να σταματήσουν οι διαπραγματεύσεις με τον Κάρολο Κουίντο για τον γάμο. Ο Κάρολος Κουίντος της δήλωσε ότι δεν έχει αμφιβολίες για την πίστη της στην Καθολική εκκλησία, γνώριζε ότι δεν μπορούσε να την εκφοβίσει στα προσωπικά της θέματα. Τον Οκτώβριο του 1531 ο αυτοκράτορας προειδοποίησε την αδελφή του ότι οποιαδήποτε απιστία σε θέματα θρησκείας από μέλος της οικογένειας του θα το θεωρήσει σαν τον μεγαλύτερο εχθρό του. Η Μαρία αναγκάστηκε με την μεγάλη πίεση του αδελφού της να απαγορεύσει τον Προτεσταντισμό στην Ολλανδία αλλά πάντοτε προσπαθούσε να το κάνει ήπια και να είναι όσο το δυνατό ανεκτικότερη με τους Προτεστάντες. Η Μαρία ανησυχούσε συνεχώς για τυχόν επαναστάσεις εναντίον της και δήλωσε τον Αύγουστο του 1537 στον αδελφό της Κάρολο ότι δεν μπορούσε να διαχειριστεί άλλο την κατάσταση, μπορούσε ωστόσο με την ήπια πολιτική να κρατήσει ισορροπίες. Τον Σεπτέμβριο του 1537 η Μαρία ταξίδευσε στην Γαλλία, την συνάντησε ο κουνιάδος της Φραγκίσκος Α΄ της Γαλλίας δεύτερος σύζυγος της αδελφής της Ελεονώρας. Ο Φραγκίσκος Α΄ της δήλωσε ότι δεν θα προσφέρει καμιά βοήθεια στους Ολλανδούς επαναστάτες, η Μαρία με την σειρά της του υποσχέθηκε ότι θα αποζημιώσει τους Γάλλους στις Κάτω Χώρες που έχασαν την γη τους από την εποχή που είχαν ξεσπάσει οι Ιταλικοί Πόλεμοι.
Οικογένεια
Παντρεύτηκε το 1515 τον Λουδοβίκο Β΄ των Γιαγκελλόνων βασιλιά της Ουγγαρίας & Βοημίας. Δεν απέκτησαν απογόνους. Ο Λουδοβίκος Β΄ απεβίωσε από ατύχημα 20 ετών το 1526.
Πηγές
Κατηγορία:Βασιλείς της Ουγγαρίας Κατηγορία:Οίκος των Αψβούργων Κατηγορία:Πριγκίπισσες της Αυστρίας Κατηγορία:Ινφάντας της Αραγωνίας Κατηγορία:Ινφάντας της Καστίλλης
Ζεφός-Φοντεναί
Το Ζεφός-Φοντεναί (γαλλικά: Géfosse-Fontenay) είναι γαλλική κοινότητα στο νομό του Καλβαντός, στη διοικητική περιοχή της Νορμανδίας.
Οι κάτοικοί του είναι γνωστοί ως Ζεφοσιέν (γαλλικά: Géfossiens).
Παραπομπές
Κατηγορία:Κοινότητες του Καλβαντός
Ζενβίλ
Το Ζενβίλ (γαλλικά: Genneville) είναι γαλλική κοινότητα στο νομό του Καλβαντός, στη διοικητική περιοχή της Νορμανδίας.
Οι κάτοικοί του είναι γνωστοί ως Ζενβιλαί (γαλλικά: Gennevillais).
Παραπομπές
Κατηγορία:Κοινότητες του Καλβαντός
Διοργανώσεις Ε.Σ.Κ. Ανατολικής Στερεάς και Εύβοιας 1989–90
Η πρωταθλήτρια ομάδα της Α΄ Κατηγορίας ανδρών λαμβάνει μέρος στο Πανελλήνιο Ειδικό Πρωτάθλημα Ανόδου για την Γ΄ Εθνική και η πρωταθλήτρια ομάδα της Κατηγορίας γυναικών στο Πανελλήνιο Ειδικό Πρωτάθλημα Ανόδου για την Β΄ Εθνική.
Α΄ Κατηγορία Ανδρών
Στην Α΄ Κατηγορία μετείχαν 9 ομάδες. Ο Α.Κ.Ο. Λιβαδειάς κατέκτησε το πρωτάθλημα.
Κατηγορία Γυναικών
Στην Κατηγορία γυναικών μετείχαν 7 ομάδες. Ο Α.Σ. Άρης Θήβας κατέκτησε το πρωτάθλημα.
Εξωτερικοί σύνδεσμοι
1989 1990 Ανατολικη Στερεα Ευβοια Ανατολικη Στερεα Ευβοια
Φίλων ο Βυζάντιος
Ο Φίλων ο Βυζάντιος υπήρξε από τους σημαντικότερους μαθηματικούς και μηχανικούς της Ελληνιστικής περιόδου. Αν και καταγόταν από την πόλη του Βυζαντίου, έζησε το μεγαλύτερο μέρος της ζωής του στην Αλεξάνδρεια. Κατά την επικρατέστερη άποψη γεννήθηκε περί το 280 π.Χ. Η ακμή του τοποθετείται μεταξύ του 260 και του 180 π.Χ. Θεωρείται μαθητής του Κτησιβίου, κορυφαίου μηχανικού, ο οποίος είχε ασχοληθεί ιδιαίτερα με το θέμα της άντλησης υδάτων και με άλλα θεωρητικά και πρακτικά προβλήματα της εποχής.
Συγγραφικό έργο
Ο Φίλων μελέτησε εκτενώς σχεδόν όλους τους τομείς της μηχανικής. Τον ενδιέφεραν οι πρότυπες κατασκευές, ειδικά όταν έδιναν λύσεις ή επεξηγούσαν θεωρητικά προβλήματα. Ασχολήθηκε με τους μοχλούς, τα «πνευματικά» (προβλήματα σχετικά με τις ιδιότητες του θερμαινόμενου αέρα και του ατμού), τα αυτόματα, τις κλεψύδρες και τις πολεμικές και πολιορκητικές μηχανές κάθε είδους. Το κυριότερο συγγραφικό του έργο, η λεγόμενη Μηχανική Σύνταξη, ήταν μια εγκυκλοπαίδεια των εφαρμοσμένων μηχανικών τεχνών της εποχής του που διαρθρωνόταν σε 8 βιβλία:
Πολιορκητικά
Στο έργο αυτό, που είναι το πρωιμότερο του συγκεκριμένου είδους, μεταξύ άλλων ο Φίλων περιγράφει λεπτομερώς έναν πολύπλοκο τύπο τειχών, τα οποία καθιερώθηκαν κατά την Ελληνιστική περίοδο, προκειμένου να αντιστέκονται αποτελεσματικά στις νέες πολιορκητικές και βαλλιστικές μηχανές. Η κάτοψη των τειχών αυτών είχε τη μορφή ζικ ζακ, με εναλλαγή τριγωνικών και πολυγωνικών ή τετραγωνικών πύργων. Τέτοιου είδους πρωτοποριακές οχυρώσεις για την εποχή τους είχαν ήδη βρει εφαρμογή στην Έφεσο, τη Δούρα Ευρωπό και το Ευρίλαο Φρούριο των Συρακουσών. Στον Φίλωνα εξάλλου αποδίδεται και μια πραγματεία για τα επτά θαύματα του κόσμου και έτσι το όνομα του μαθηματικού συνδέθηκε και με τον κατάλογο αυτό που χρονολογείται στα Ελληνιστικά χρόνια.
Κατασκευές
Όπως και οι περισσότεροι μαθηματικοί και μηχανικοί της Ελληνιστικής εποχής, έτσι και ο Φίλων δεν ασχολούνταν μόνο με τη θεωρία, αλλά προέβαινε και σε κατασκευές που μπορούσαν να αποδείξουν την εγκυρότητα της θεωρητικής σκέψης του. Οι σημαντικότερες κατασκευές που αποδίδονται προσωπικά στο Φίλωνα είναι η αντλία αέρα (φυσερό), μία δεύτερη αντλία νερού με χρήση κουβάδων συνδεδεμένων ευθύγραμμα μεταξύ τους, μία βαλλίστρα που λειτουργούσε με συμπιεσμένο αέρα, καθώς και η αντλία με πιστόνι. Όλες αυτές οι κατασκευές βρήκαν άμεσα πρακτική εφαρμογή. Εκτός αυτών όμως, για να αποδείξει τις θεωρίες του στον τομέα των «πνευματικών», ο Φίλων κατασκεύασε και μερικά αντικείμενα που λειτουργούσαν με τη χρήση ατμού, όπως ένα άλογο που έπινε νερό, ένα κοριτσάκι που έχυνε νερό και μια σειρήνα για φάρο. Στις τελευταίες αυτές κατασκευές υπήρξε πρόδρομος και εμπνευστής του Ήρωνα του Αλεξανδρέα.
Επίδραση του έργου του
Ο Φίλων θεωρείται ο ενδιάμεσος κρίκος μεταξύ του Κτησιβίου και του Ήρωνα. Είναι σχεδόν βέβαιο ότι ο τελευταίος είχε υπόψη του τη Μηχανική Σύνταξη του Φίλωνα, στην οποία ενδεχομένως βάσισε τις μελέτες του για τα αυτόματα.
Εξωτερικοί σύνδεσμοι
Κατηγορία:Αρχαίοι Έλληνες μηχανικοί Κατηγορία:Στρατιωτικοί μηχανικοί Κατηγορία:Αρχαίοι Έλληνες συγγραφείς Κατηγορία:Αρχαίοι Βυζάντιοι
Νικολέττα Ράλλη
Η Νικολέττα Ράλλη (Αθήνα, 25 Απριλίου 1983) είναι Ελληνίδα παρουσιάστρια, ραδιοφωνική παραγωγός, blogger & πρώην μοντέλο.